নিউজ বিএনএ ডটকম,  ইন্টার ন্যাশনাল ডেস্ক, ১৩ জুলাই : আফগান প্রেসিডেন্ট হামিদ কারজাইয়ের সৎ ভাই ওয়ালি কারজাইয়ের অন্ত্যেষ্টিক্রিয়ায় যাওয়ার পথে হেলমান্দ প্রদেশের গর্ভনর মুহাম্মদ গোলাবকে লক্ষ‌্য করে দুটো বোমার বিস্ফোরণ ঘটিয়েছে সন্ত্রাসীরা । এতে গর্ভনর অক্ষত থাকলেও তার নিরাপত্তায় দুই সৈন্য আহত হয়েছে। কর্তৃপক্ষের বরাত দিয়ে বার্তা সংস্থা সিএনএন এখবর জানায়।    কান্দাহার প্রাদেশিক কাউন্সিলের প্রধান আহমেদ ওয়ালি কারজাই মঙ্গলবার নিহত হয়। কান্দাহারের প্রাদেশিক কাউন্সিলের সদস্য সাইদখান খাবারিজয়াল জানায়, দেহরক্ষী সরদার মুহাম্মদের  গুলিতে কারজাই নিহত হয়। সরদার মুহাম্মদ ৮ বছর ধরে কারজাইয়ের দেহরক্ষীর দায়িত্ব পালন করে আসছে। তিনি আরো জানান, সরদার ৩০ জন পুলিশ বাহিনীর কমান্ডো ছিলেন। তালেবানরা ওয়ালিকে হত্যার দায় স্বীকার করেছে। কান্দাহার হাসপাতালের প্রধান দাউদ মুহাম্মদ জানান, ওয়ালি কারজাইয়ের মাথায় এবং বুকে গুলি লাগে।    ফ্রান্সের প্রেসিডেন্ট নিকোলাস সারকোজির সাথে ডাকা এক সংবাদ সম্মেলনে হামিদ কারজাই বলেন, "অমার ভাই আহমেদ ওয়ালি কারজাই আজ নিহত হয়েছে। আফগান পরিবারগুলো কষ্ট করে আসছে। প্রত্যেক আফগান পরিবার কষ্ট করছে। আমি আশা করি একদিন তাদের  কষ্টের শেষ হবে।" আহমেদ ওয়ালি কারজাই মাদক ব্যবসা ও দুর্নীতির সাথে জড়িত থাকার অভিযোগ রয়েছে বলে জানা যায়।    সম্পাদনা: খাদিজা মুক্তা।